CELEX: 62012CN0554
Language: et
Date: 2012-11-30 00:00:00
Title: Kohtuasi C-554/12 P: Euroopa Komisjoni 30. novembril 2012 esitatud apellatsioonkaebus Üldkohtu (kuues koda) 20. septembri 2012 . aasta otsuse peale kohtuasjas T-421/09: DEI versus komisjon

2.2.2013   
            
            
               ET
            
            
               Euroopa Liidu Teataja
            
            
               C 32/11
            
         Euroopa Komisjoni 30. novembril 2012 esitatud apellatsioonkaebus Üldkohtu (kuues koda) 20. septembri 2012. aasta otsuse peale kohtuasjas T-421/09: DEI versus komisjon
   (Kohtuasi C-554/12 P)
   2013/C 32/15
   Kohtumenetluse keel: kreeka
   
      Pooled
   
   
      Apellant: Euroopa Komisjon (esindajad: Th. Christoforou, A. Antoniadis ja advokaat A. Oikonomou)
   
      Teised menetlusosalised: Dimosia Epicheirisi Ilektrismou AE (DEI), Kreeka Vabariik
   
      Apellandi nõuded
   
   
               —
            
            
               tühistada täies ulatuses Üldkohtu 20. septembri 2012. aasta otsus kohtuasjas T-421/09;
            
         
               —
            
            
               teha asjas lõplik otsus, kui menetlusstaadium seda lubab;
            
         
               —
            
            
               jätta mõlemas astmes DEI kohtukulud tema enda kanda ning mõista temalt välja komisjoni kohtukulud.
            
         
      Väited ja peamised argumendid
   
   
               1.
            
            
               Üldkohus tühistas kohtuasjas T-421/09 4. augusti 2009. aasta otsuse, milles komisjon leidis, et Kreeka Vabariigi pakutud parandusmeetmed olid rikkumise tagajärgede kõrvaldamiseks ning varasema 5. märtsi 2008. aasta otsuse („4. augusti 2009. aasta otsus” või „vaidlustatud otsus”) täitmiseks vajalikud ja proportsionaalsed. Üldkohus leidis, et vaidlustatud otsus tuleb tühistada üksnes asjaolu tõttu, et komisjoni varasem 5. märtsi 2008. aasta otsus, millel vaidlustatud otsus eranditult tugineb, on vahepeal tühistatud kohtuasjas T-169/08, milles Üldkohus tegi samuti otsuse 20. septembril 2012.
            
         
               2.
            
            
               Kuna komisjon leiab, et Üldkohtu otsus kohtuasjas T-169/08 tugineb mitmel õigusnormi rikkumisel, tõendite ning komisjoni 5. märtsi 2008. aasta otsuse puudulikul ja ebapiisaval põhjendamisel, esitas ta selle otsuse peale apellatsioonkaebuse. Seega juhul, kui kohtuasjas T-169/08 tehtud otsuse peale esitatud apellatsioonkaebus rahuldatakse, kaob sellega ka kohtuasjas T-421/09 tehtud otsuse, mis käesoleval juhul edasi kaevatakse, igasugune õiguslik alus.